CELEX: 32006D0944
Language: lt
Date: 1166054400000
Title: 2006/944/EB: 2006 m. gruodžio 14 d. Komisijos sprendimas, Europos bendrijai ir kiekvienai valstybei narei, vadovaujantis Tarybos sprendimu 2002/358/EB, nustatantis atitinkamus išmetamų teršalų kiekius pagal Kioto protokolą (pranešta dokumentu Nr. C(2006) 6468)

16.12.2006   
            
            
               LT
            
            
               Europos Sąjungos oficialusis leidinys
            
            
               L 358/87
            
         
      KOMISIJOS SPRENDIMAS
   
   2006 m. gruodžio 14 d.
   Europos bendrijai ir kiekvienai valstybei narei, vadovaujantis Tarybos sprendimu 2002/358/EB, nustatantis atitinkamus išmetamų teršalų kiekius pagal Kioto protokolą
   (pranešta dokumentu Nr. C(2006) 6468)
   (2006/944/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. balandžio 25 d. Tarybos sprendimą 2002/358/EB dėl Jungtinių Tautų bendrosios klimato kaitos konvencijos Kioto protokolo patvirtinimo Europos bendrijos vardu ir bendro jame numatytų įsipareigojimų vykdymo (1), ypač į 3 jo straipsnį,
   kadangi:
   
               (1)
            
            
               Sprendimo 2002/358/EB II priede nustatomi kiekybiniai įsipareigojimai riboti ir mažinti išmetamų teršalų kiekį, siekiant nustatyti Bendrijai ir jos valstybėms narėms atitinkamai skiriamus išmetamų teršalų kiekius, kaip nustatyta Kioto protokolo 4 straipsnyje. Kioto protokolo B priede pateikti kiekiniai įsipareigojimai riboti ir mažinti išmetamų teršalų kiekį, siekiant nustatyti išmetamų teršalų kiekius valstybėms, narėms, įstojusioms į Bendriją po 2002 m. balandžio 25 d., išskyrus Kiprą ir Maltą, kurie dar nėra prisiėmę kiekybinių įsipareigojimų riboti ir mažinti išmetamų teršalų kiekį pagal Kioto protokolą.
            
         
               (2)
            
            
               Šio sprendimo priede Bendrijai ir jos valstybėms narėms yra nustatyti atitinkami išmetamų teršalų kiekiai, išreikšti anglies dioksido ekvivalento tonomis. Šie išmetamų teršalų kiekiai yra apskaičiuoti pagal peržiūrėtus bazinių metų teršalų išmetimo duomenis, kuriuos valstybės narės pateikė, vadovaudamosi 2005 m. vasario 10 d. Komisijos sprendimo 2005/166/EB, nustatančio Europos Parlamento ir Tarybos sprendimo 280/2004/EB dėl šiltnamio efektą sukeliančių dujų emisijos Bendrijoje monitoringo mechanizmo ir Kioto protokolo įgyvendinimo, įgyvendinimo taisykles (2), 23 straipsniu, padauginus juos iš kiekybinių įsipareigojimų riboti ir mažinti išmetamų teršalų kiekį, išdėstytus Sprendimo 2002/358/EB II priede ir Kioto protokolo B priede, ir padauginus iš penkių, nes pirmasis įsipareigojimų laikotarpis pagal protokolą trunka penkerius metus.
            
         
               (3)
            
            
               Pagal Sprendimo 2002/358/EB 3 straipsnį, Bendrijai ir kiekvienai valstybei narei nustatytas kiekis turi būti lygus atitinkamam jų išmetamų teršalų kiekiui, nustatytam šio sprendimo priede.
            
         
               (4)
            
            
               Peržiūrint valstybių narių, vadovaujantis Sprendimo 2005/166/EB 23 straipsniu, pateiktus duomenis apie išmetamų teršalų kiekius Kioto protokole nustatytais baziniais metais, paaiškėjo, kad juos reikia perskaičiuoti. Perskaičiavus paaiškėjo, kad tarp Sprendimo 2002/358/EB II priede Europos bendrijai nustatytosios normos ir valstybėms narėms nustatytųjų normų sumos gautas 11 403 608 anglies dioksido ekvivalento tonų skirtumas. Šį skirtumą Bendrija turėtų panaudoti išleisdama nustatytosios normos vienetus.
            
         
               (5)
            
            
               Jei pagal Kioto protokolo 8 straipsnį persvarsčius išmetamų teršalų kiekius bus nuspręsta pakeisti galutinius Bendrijai ir jos valstybėms narėms nustatytus išmetamų teršalų kiekius, tai turėtų būti įteisinta iš dalies pakeičiant šį sprendimą.
            
         
               (6)
            
            
               Šiame sprendime numatytos priemonės atitinka Klimato kaitos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijai ir valstybėms narėms atitinkamai skirti išmetamų teršalų kiekiai, išreikšti anglies dioksido ekvivalento tonomis, pirmuoju kiekybinių įsipareigojimų riboti ir mažinti išmetamų teršalų kiekį laikotarpiu pagal Kioto protokolą yra nustatyti priede.
   2 straipsnis
   Panaudodama 11 403 608 anglies dioksido ekvivalento tonų skirtumą tarp Sprendimo 2002/358/EB II priede pateiktų Bendrijos išmetamų teršalų kiekio ir valstybių narių išmetamų teršalų kiekių sumos, Bendrija išleidžia nustatytosios normos vienetus.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. gruodžio 14 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 130, 2002 5 15, p. 1.
   
      (2)  OL L 55, 2005 3 1, p. 57.
   
      PRIEDAS
      Europos bendrijai ir valstybėms narėms atitinkamai nustatyti išmetamų teršalų kiekiai anglies dioksido ekvivalento tonomis pirmuoju kiekybinių įsipareigojimų riboti ir mažinti išmetamų teršalų kiekį laikotarpiu pagal Kioto protokolą
      
                  Europos bendrija (1)
                  
               
               
                  19 683 181 601
               
            
                  Belgija
               
               
                  679 368 682
               
            
                  Danija
               
               
                  273 827 177
               
            
                  Vokietija
               
               
                  4 868 520 955
               
            
                  Graikija
               
               
                  694 087 947
               
            
                  Ispanija
               
               
                  1 663 967 412
               
            
                  Prancūzija
               
               
                  2 819 626 640
               
            
                  Airija
               
               
                  315 158 338
               
            
                  Italija
               
               
                  2 429 132 197
               
            
                  Liuksemburgas
               
               
                  45 677 304
               
            
                  Nyderlandai
               
               
                  1 008 565 720
               
            
                  Austrija
               
               
                  343 405 392
               
            
                  Portugalija
               
               
                  386 956 503
               
            
                  Suomija
               
               
                  355 480 975
               
            
                  Švedija
               
               
                  375 864 317
               
            
                  Jungtinė Karalystė
               
               
                  3 412 080 630
               
            
         
      
                  Kipras
               
               
                  Netaikoma
               
            
                  Čekija
               
               
                  902 890 649
               
            
                  Estija
               
               
                  197 902 558
               
            
                  Latvija
               
               
                  119 113 402
               
            
                  Lietuva
               
               
                  221 275 934
               
            
                  Vengrija
               
               
                  578 260 222
               
            
                  Malta
               
               
                  Netaikoma
               
            
                  Lenkija
               
               
                  2 673 496 300
               
            
                  Slovėnija
               
               
                  92 934 961
               
            
                  Slovakija
               
               
                  337 456 459
               
            
         (1)  Siekiant bendrai įgyvendinti Kioto protokolo 3 straipsnio 1 dalies įsipareigojimus, vadovaujantis Protokolo 4 straipsniu, Sprendimu 2002/358/EB ir taikant to sprendimo II priede išvardytoms valstybėms narėms.